EELNÕU

|  |  |  |
| --- | --- | --- |
| **O T S U S** | | |
|  | | |
| Kadrina | | 28. september 2022 nr |
|  | | |
|  | | |
|  | | |
| Hulja aleviku Hindori kinnistu detailplaneeringu vastuvõtmine |  | |
|  | | |
|  | | |

Hulja aleviku Hindori kinnistu detailplaneeringu algatas Kadrina vallavolikogu 02. märtsil 2022. aastal otsusega nr 24 „ Hulja aleviku Hindori kinnistu detailplaneeringu algatamine“.

Planeeritava ala maa sihtotstarve on elamumaa ning pindala 7040 m2. Huvitatud isik taotleb kinnistu sihtotstarbe muutmist, ehitusõiguse seadmist ja vajalike kommunikatsioonide planeerimist. Huvitatud isik soovib rajada kinnistule päikesepargi võimsusega kuni 400 kW. Kadrina valla üldplaneeringu kohaselt asub piirkond tiheasustusalal ning maa-alale kehtestatud üldplaneeringuga juhtotstarbeks on elamumaa. Planeeringuga kavandatu ei ole kooskõlas kehtiva Kadrina valla üldplaneeringuga. Planeeritav ala jääb kaitsmata põhjaveega alale ning Pandivere ja Adavere-Põltsamaa nitraaditundlikule alale. Osaliselt jääb planeeringuala riigimaantee nr 5 Pärnu-Rakvere-Sõmeru ja arheoloogiamälestis Asulakoht (10231) kaitsevööndisse.

Detailplaneering vastab õigusaktidele ja on kooskõlastatud detailplaneeringu lähteülesandes

nõutud asutustega.

Aluseks võttes planeerimisseaduse §-id 134-136, Kadrina Vallavolikogu 31.01.2018 määruse 8 „Planeerimisseaduse ja ehitusseadustiku rakendamine Kadrina vallas“ § 2 lõike 2 ja lähtudes Osaühing A.V.R.Projekt poolt koostatud Hulja aleviku Hindori kinnistu detailplaneeringust (töö nr 1089/0822) Kadrina Vallavolikogu

o t s u s t a b:

1. Võtta vastu Hulja aleviku Hindori kinnistu detailplaneering.
2. Korraldada detailplaneeringu avalik väljapanek kestusega 30 päeva Kadrina vallamajas ja vajadusel avalik arutelu.
3. Lugeda käesoleva korralduse lisaks Osaühing A.V.R.Projekt poolt koostatud Hulja aleviku Hindori kinnistu detailplaneering (töö nr 1089/0822).
4. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud

tema vabadusi, võib esitada Kadrina Vallavalitsusele asukohaga Rakvere tee 14, Kadrina 30

päeva jooksul, kui seadus ei sätesta teisiti, arvates päevast, millal isik vaidlustatavast haldusaktist

või toimingust teada sai või oleks pidanud teada saama, vaide haldusmenetluse seaduses

sätestatud korras või pöörduda kaebusega halduskohtumenetluse seadustikus sätestatud korras

Tartu Halduskohtu Jõhvi kohtumajja (Kooli 2, Jõhvi 41598).kohtumajasse (Kooli tn 2, Jõhvi).

|  |
| --- |
| (allkirjastatud digitaalselt) |
| Madis Viise |
| vallavolikogu esimees |

Otsuse eelnõu „Hulja aleviku Hindori kinnistu detailplaneeringu vastuvõtmine“ seletuskiri

|  |  |
| --- | --- |
| **Akti andja:** | Kadrina Vallavolikogu |
| **Õigusakti liik:** | Otsus |
| **Õigusakti pealkiri:** | Hulja aleviku Hindori kinnistu detailplaneeringu vastuvõtmine |
| **Õigusakti algataja:** | Kadrina Vallavalitsus |
| **Eelnõu ja seletuskirja koostaja(d):** | Ehitusspetsialist Aivar Aruja |

|  |
| --- |
| 1. **Eelnõu õiguslik alus** |
| Üldplaneeringut muutva detailplaneeringu võtab vastu Kadrina vallavolikogu (PlanS § 134 ja Kadrina Vallavolikogu 31.01.2018 määruse 8„Planeerimisseaduse ja ehitusseadustiku rakendamine Kadrina vallas“ § 2 lg 2)  Planeerimisseaduse (PlanS) § 135 lg 5 kohaselt kestab üldplaneeringut muutva detailplaneeringu avalik väljapanek vähemalt 30 päeva.  Otsus tehakse volikogu poolthäälte enamusega. |

|  |
| --- |
| 1. **Eelnõu eesmärk, sisu kirjeldus** |
| Eelnõu eesmärk on Hindori kinnistu detailplaneeringu vastuvõtmine ja suunamine avalikule väljapanekule.  Huvitatud isik taotleb kinnistu sihtotstarbe muutmist, ehitusõiguse seadmist ja vajalike kommunikatsioonide planeerimist. Huvitatud isik soovib rajada kinnistule päikesepargi võimsusega kuni 400 kW.Kadrina valla üldplaneeringu kohaselt asub piirkond tiheasustusalal ning maa-alale kehtestatud üldplaneeringuga juhtotstarbeks on elamumaa. Planeeringuga kavandatu ei ole kooskõlas kehtiva Kadrina valla üldplaneeringuga. Planeeritav ala jääb kaitsmata põhjaveega alale ning Pandivere ja Adavere-Põltsamaa nitraaditundlikule alale. Osaliselt jääb planeeringuala riigimaantee nr 5 Pärnu-Rakvere-Sõmeru ja arheoloogiamälestis Asulakoht (10231) kaitsevööndisse.  **Eelnõuga tehakse ettepanek:** võtta vastu Hulja aleviku Hindori kinnistu detailplaneering ja suunata avalikule väljapanekule.  Kadrina Vallavalitsus esitas 08.09.2022 otsuse eelnõu kooskõlastamiseks kaasatavatele asutustele ja isikutele. Kaasatavatel asutustel ja isikutel oli võimalus 30 päeva jooksul eelnõu kooskõlastada või teha ettepanekuid (PlanS § 140 lg 4). Eelnõu kooskõlastasid 15.09.2022 Muinsuskaitseamet, 13.09.2022 Päästeamet ja 09.09.2022 Transpordiamet.  Detailplaneeringu vastuvõtmise otsusest, detailplaneeringu avalikust väljapanekust ja avalikust arutelust teavitatakse PlanS § 127 lg-s 1 ja 2 nimetatud isikuid ja asutusi ning teavitatakse avalikkust lähtudes PlanS § 135 lg-s 7 ja 8 sätestatud nõuetest (PlanS § 135-136).  Detailplaneeringu avaliku väljapaneku tulemuste avalikku arutelu ei korraldata, kui detailplaneeringu kohta ei esitatud avaliku väljapaneku kestel kirjalikke arvamusi või kui kõik kirjalikult esitatud arvamused on arvesse võetud (PlanS §136). |